Държавен вестник, бр. 58, 2015 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  58
УКАЗ № 131
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Шаул Камиса Раз – извън­
реден и пълномощен посланик на Държавата 
Израел в Република България, с орден „Стара 
планина“ втора степен за изключителния му 
принос за развитието и задълбочаването на 
българо-израелските отношения.
Издаден в София на 17 юли 2015 г.
Президент на републиката: 
Росен Плевнелиев
Министър на външните работи: 
Даниел Митов
Подпечатан с държавния печат.
Министър на правосъдието:
Христо Иванов
4860
УКАЗ № 132
На основание чл. 98, т. 6 от Конституцията 
на Република България
П О С Т А Н О В Я В А М :
Освобождавам Мирослав Николаев Ко­
маров от длъжността извънреден и пълно­
мощен посланик на Република България във 
Федерална република Нигерия.
Изпълнението на указа възлагам на ми­
нистъра на външните работи.
Издаден в София на 17 юли 2015 г.
Президент на републиката: 
Росен Плевнелиев
Министър-председател: 
Бойко Борисов
Подпечатан с държавния печат.
4996
УКАЗ № 133
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Веселин Благоев Делчев за 
извънреден и пълномощен посланик на Ре­
публика България във Федерална република 
Нигерия.
Изпълнението на указа възлагам на ми­
нистъра на външните работи.
Издаден в София на 17 юли 2015 г.
Президент на републиката: 
Росен Плевнелиев
Министър-председател: 
Бойко Борисов
Подпечатан с държавния печат.
4997
МИНИСТЕРСКИ СЪВЕТ
ПОСТАНОВЛЕНИЕ № 192 
ОТ 23 ЮЛИ 2015 Г.
за утвърждаване на единни разходни стандар­
ти за финансиране през 2015 г. на държавните 
културни институти, осъществяващи дейности 
в областта на сценичните изкуства
МИНИСТЕРСКИЯТ СЪВЕТ
П О С Т А Н О В И :
Чл. 1. Утвърждава единни разходни стан­
дарти за финансиране на държавните кул­
турни институти, осъществяващи дейности 
в областта на сценичните изкуства с базов 
компонент за един лев реализирани приходи 
от брой продадени билети от собствени те­
атрални/музикални продукти, както следва:
1. драматични и драматично-куклени теат­
ри – по 2,50 лв. за 1 лв. приходи; 
2. куклени театри – по 3 лв. за 1 лв. при­
ходи; 
3. филхармонии, опери, музикално-балетни 
центрове и фолклорни ансамбли – по 6 лв. за 
1 лв. приходи; 
4. Софийската опера и балет, музикално-
драматични театри, театрално-музикални 
центрове и експериментални институти – по 
4 лв. за 1 лв. приходи;
5. симфониети – по 8 лв. за 1 лв. приходи.
Чл. 2. Средствата по чл. 1 се определят на 
база фактическите приходи от продажба на 
билети за съответното тримесечие до размера 
на утвърдените в началото на годината при­
ходи по бюджета на всеки културен институт.
Чл. 3. Средствата от държавния бюджет, 
определени по реда на чл. 23а, ал. 3 от За­
кона за закрила и развитие на културата за 
2015 г., не могат да надвишават средствата, 
определени по този ред и предоставени през 
2014 г. за всеки културен институт.
Заключителни разпоредби
§ 1. Отменя се Постановление № 34 на Ми­
нистерския съвет от 2015 г. за утвърждаване 
на единни разходни стандарти за финансиране 
на държавните културни институти, осъщест­
вяващи дейности в областта на сценичните 
изкуства (ДВ, бр. 16 от 2015 г.).
§ 2. Постановлението се приема на осно­
вание чл. 23а, ал. 3, т. 1 от Закона за закрила 
и развитие на културата.
§ 3. Изпълнението на постановлението се 
възлага на министъра на културата.
§ 4. Постановлението влиза в сила от 
1 юли 2015 г.
Министър-председател: 
Бойко Борисов
За главен секретар на Министерския съвет: 
Веселин Даков
5026